Ja tegelt, kui ikka lõpuni aus olla, siis võib olla juhtunud see, et ma olen lihtsalt me kaasaegsest  keele arengust (loe slängi jm edenemisest) maha jäänud. St et ma ei tarbi üldse sellist massimeediat nagu televisioon. Võib täitsa olla, et seal reklaamitakse juba aasta otsa "parima hinnaga sohvagruppi", aga ma ei tea sellest muhvigi, sest telekat ma ei vaata. Täna järjekordselt kogesin, et mind võidakse sellepärast ikka täiega elukaugeks pidada. Nimelt käis meil poes Kata, kellelt muuhulgas küsisin, et mida ta tütar nüüd õpibki, sest olin selle unustanud. Ta õpib miskit rõivaste disainivärki ja kui Kata  seda mulle meelde tuletas, lisas ta uhkusega, et praegu just parajasti ta töötab/praktiseerib selle ja selle juures (ta ütles ühe naise nime, aga see ei jäänud mulle meelde). Sain Kata näoilmest aru, et tegemist on Eestis tuntud inimesega ja tunnistasin oma võhiklikkust neis asjus, küsides: "A kes see on?". "Mis mõttes kes? See sealt tantsusaatest!", hüüatas Kata ja selgitas, mida see naine seal tantsusaates teeb, ise mulle lootusrikkalt otsa vaadates ja lootes, et mulle kohe meenub, kellega tegu. Ütlen  ausalt - see oli mu jaoks täiesti tundmatu nimi, no võibolla on ta mõni tuntud moelooja, aga ma ei tea, kes ta on ja ausalt üteldes ei huvitugi sellest. Nime ka enam ei mäleta.